burgasdotpro/wikipedia huggingface dataset:
Garnet Bailey

Garnet Edward „Ace“ Bailey (* 13. jún 1948, Lloydminster, Saskatchewan, Kanada† 11. september 2001, World Trade Center, New York, USA) bol kanadský hokejový útočník a funkcionár, ktorý odohral vyše 500 zápasov v NHL. Počas športovej kariéry vyhral sedemkrát Stanleyho pohár, dvakrát ako hráč Boston Bruins, päť ráz ako profesionálny skaut Edmonton Oilers. Zahynul na palube Boeingu 767 počas Letu United Airlines 175, ktorý narazil do Južnej budovy Svetového obchodného centra počas teroristických útokov.
Športová kariéra.
Hráčska kariéra (1968 – 1981).
Bailey bol draftovaný do NHL v roku 1966 klubom Boston Bruins z celkového 13. miesta. Bol to úplne posledný výber mladíkov, ktorého sa zúčastnili výlučne tímy tzv. Originálnej šestky.
V NHL debutoval v sezóne 1968-69, v rokoch 1971 a 1972 pomohol Bostonu k zisku dvoch Stanley cupov. V priebehu nasledujúcej sezóny po zisku druhého titulu bol vymenený do Detroitu Red Wings, v ktorom strávil necelé dva ročníky. Rovnako krátko pôsobil aj v St. Louis Blues a posledné štyri sezóny v NHL strávil vo Washingtone Capitals.
V sezóne 1978-79 pôsobil v konkurenčnej lige WHA, v ktorej nastupoval za Edmonton Oilers. Kariéru ukončil v roku 1981 po krátkej anabáze v dnes už zaniknutej lige CHL.
Funkcionárska kariéra (1979 – 2001).
V rokoch 1979-1981 zastával funkciu hrajúceho trénera v CHL. Po definitívnom zavesení korčúľ na klinec začal pracovať ako profesionálny skaut pre Edmonton Oilers, ktorý sa od jeho pôsobenia v klube presunul do NHL. Bailey pracoval pre celok z Alberty v časoch jeho najväčšej slávy v období 1981-1994 a bol pri piatich Stanley cupoch v rokoch 1984, 1985, 1987, 1988 a 1990.
Úspechy v Edmontone zanechali veľmi dobrú vizitku na Baileyho rezumé, preto v roku 1994 dostal ponuku stať sa riaditeľom skautingu v tíme Los Angeles Kings. Pozíciu zastával až do svojho skonu.
Smrť.
Garnet Bailey zomrel počas Letu United Airlines 1975. Lietadlo malo letieť z Bostonu do Los Angeles, ale krátko po vzlete prevzali kontrolu nad riadením členovia teroristickej skupiny Al-Káida, ktorí zmenili kurz na New York a zámerne narazili do jedného z mrakodrapov Svetového obchodného centra. Nikto z členov posádky neprežil.
Garnet Bailey a jeho kolega (a bývalý hráč NHL) Mark Bavis sa nachádzali na palube lietadla, pretože boli dozrieť na predsezónne prípravy mužstva Manchester Monarchs, ktoré plnilo funkciu rezervného tímu Los Angeles Kings.
Pamiatka.
Hudobná kapela Dropkick Murphys napísala o osude Baileyho a Bavisa pieseň "Your Spirit's Alive."
Maskot Los Angeles Kings dostal meno Bailey na počesť bývalého zamestnanca klubu.
V roku 2012 vyhralo Los Angeles Kings svoj prvý Stanley Cup a vedenie mužstva sa rozhodlo slávnu trofej prepraviť ku pamätníku obetiam 11. septembra, aby sa aj dvom nebohým členom tímu dostalo stráviť deň s pohárom.
Mikuláš Fedor

Mikuláš Fedor (; * 1. september 1874, Trnava† 17. jún 1948) bol slovenský učiteľ, novinár a politik v období medzivojnového Česko-Slovenska.
Životopis.
Pôvodným povolaním bol učiteľ. Dlhé obdobie pôsobil ako pedagóg v Levoči. V období vzniku Česko-Slovenska bol riaditeľom miestnej katolíckej základnej školy. Okrem toho pôsobil aj ako správca Párvyho dievčenského vzdelávacieho inštitútu a istý čas bol poverený vedením vzdelávacieho kurzu techniky. V Levoči pôsobil aj ako člen obecného zastupiteľstva. V kritickom období po vzniku Česko-Slovenska pôsobil ako predseda levočskej miestnej národnej rady. V roku 1920 bol prepustený zo školských služieb. Následne pôsobil ako tajomník Krajinskej kresťansko-socialistickej strany. Bol jedným z vedúcich predstaviteľov jej slovenskej sekcie. V župných voľbách v roku 1923 bol zvolený za poslanca zastupiteľstva Podtatranskej župy. Po parlamentných voľbách v roku 1925 zasadol do dolnej komory Národného zhromaždenia. Poslanecký mandát obhájil aj po voľbách v roku 1929. Publicisticky bol aktívny periodikách "Prágai" "Magyar Hírlap", "Szepesi Hírado", "Szepesi Hírláp", "A Nép" a "Magyar Néplap". Po Viedenskej arbitráži v závere roku 1938 sa neúspešne pokúsil presídliť do Maďarska.
Besaparski ridove

Besaparski ridove môže byť:
v Bulharsku:
Superliga florbalu

Superliga florbalu (podľa sponzora aj Livesport Superliga) je najvyššia liga v ligovom systéme českého florbalu mužov a zahŕňa 14 najlepších českých florbalových tímov. Sezóna vyvrcholí play-off, ktoré hrá najlepších desať tímov. Prvá sezóna sa začala v rokoch 1993-94.
Majster ligy je oprávnený súťažiť na Pohári majstrov.
Súčasným majstrom súťaže je tím Tatran Střešovice, ktorý ovládol sezónu 2022/2023.
Pomenovanie a sponzorstvo.
Názov ligy je prenajatý generálnemu sponzorovi a často sa mení.
Vyššie ryby

Vyššie ryby alebo ryby vyššie môže byť (dnes spravidla len neformálne):
Čalamáda (jedlo)

Čalamáda (z , nárečovo "čádé") je nakladaná zmes zeleniny, ktorá môže byť buď nastrúhaná alebo nakrájaná na rezance. Súčasťou čalamády môže byť kapusta, paprika, cibuľa, rajčiny, uhorky či mrkva. 
Sparená a osolená zelenina je nakladaná v sklenených pohároch v kyslom alebo zvyčajne sladkokyslom náleve. Dochucuje sa zrnkami korenia alebo horčičnými semienkami.
Čalamáda má energetickú hodnotu približne 3045 kcal (125190 kJ) na 100 g.
História.
V minulosti sa v domácnostiach maďarskej menšiny na Slovensku okrem kvasenia uhoriek a nakladania cvikly pripravovala aj čalamáda z červenej kapusty, mrkvy, cibule a horčičného semena.
Čierny vrch (vrch vo Veporských vrchoch)

Čierny vrch () je vrch vo Veporských vrchoch, krajinnom celku Slovenského rudohoria. Leží nad Závadkou nad Hronom, približne východne od Brezna.
Poloha.
Nachádza sa v severovýchodnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, v okrese Brezno a na katastrálnom území obce Závadka nad Hronom. Najbližším sídlom je severne situovaná Závadka nad Hronom, severozápadne sa nachádza Polomka a Bacúch, severovýchodne Pohorelá a Heľpa, východne Pohorelská Maša, Šumiac a Vaľkovňa, juhovýchodne Muráň, južne Tisovec a juhozápadne Pohronská Polhora. Vrch je súčasťou ochranného pásma Národného parku Muránska planina.
Opis.
Čierny vrch leží v severovýchodnej časti Veporských vrchov, nad dolinou Hronec, v hrebeni, vedúcom severným smerom z Fabovej hole () cez Slatvinské (). Severne sa nachádza Hudákov vrch (), Kýčera () a Kochlovec (), no tiež Veľká Vápenica (), Kolesárová (), Oravcová () a Homôľka (), západne Vrchbánsky grúň (), Brestovec (), Kráľovská hora (), Veľká Smrekovica () a Skalka (), južne Malá Smrekovica (), Javorinka (), Slatvinské (), Fabova hoľa (), Malá Stožka (), Veľká Stožka () a Kľak () a východne Veľký Cigán (), Rácovo (), Vasilov (), Černákov vrch () a Gindura (). Oblasť patrí do povodia rieky Hron, kde vodu zo západnej časti odvádza Slatvinský potok a z východných steká do doliny Hronec, ktorou preteká rovnomenný potok. Na vrchol nevedie značená turistická trasa. 
Výhľady.
Vrchol pokrýva nesúvislý mladý lesný porast, ktorý umožňuje obmedzený rozhľad. Z vhodných lokalít ponúka výhľad na okolité vrchy Veporských vrchov, Nízkych Tatier, Stolických vrchov a Spišsko-gemerského krasu.
Prístup.
Na vrchol nevedie značená turistická trasa, preto prístup je možný lesnými chodníkmi zo Závadky nad Hronom cez dolinu Hronec, ktorou prechádza modro značená trasa do sedla Burda.
ČEZ Extraliga

 
ČEZ Extraliga je najvyššia liga v ligovom systéme českého ženského florbalu a zahŕňa 11 najlepších českých florbalových tímov. Sezóna vyvrcholí play-off, ktoré hrá najlepších 8 tímov. Prvá sezóna sa začala v sezóne 1994/95. Majster ligy je oprávnený súťažiť na Pohári majstrov.
Tímy.
Tímy v sezóne 2024/25:
Reservio

Reservio je online rezervačný systém od firmy Reservio s.r.o., so sídlom v Brne, ktorú v roku 2013 založili Boris Bošiak a František Mazuch. Je lokalizovaný do 12 svetových jazykov a za 10 rokov jeho fungovania bolo cez neho vytvorených viac než 55 miliónov rezervácií. Medzi krajiny, odkiaľ pochádza najviac rezervácií, patrí Česko, Brazília, Španielsko a ďalšie európske a latinskoamerické krajiny. 
História.
Na rezervačnom systéme Reservio začal Boris Bošiak pracovať už v roku 2012. V tom istom roku zaujal medzinárodnú porotu podnikateľského akcelerátora StarCube, ktorý je organizovaný a financovaný Jihomoravským inovačným centrom, a získal v jarnom kole prvé miesto. V roku 2013 Reservio spustilo verejnú verziu rezervačného systému, ktorá hneď na začiatku toho istého roku získala investíciu od spoločnosti Webnode rádovo v jednotkách miliónov českých korún. V apríli 2013, teda len dva mesiace po uvedení verejnej beta verzie, mala už služba aktívnych užívateľov zo 40 krajín sveta. V tom istom roku získalo Reservio od spoločnosti Vodafone titul Nápad roku 2013 v kategórii Špeciálna cena poroty pre technologický startup. V roku 2018 spoločnosť Gartner ocenila Reservio ako užívateľsky najprívetivejší planovací softvér. O dva roky neskôr magazín Forbes zaradil Borisa Bošiaka, jedného zo zakladateľov Reservia, do rebríčka 30 pod 30. 
Služby.
Rezervačný systém Reservio predstavuje komplexné a praktické riešenie pre online rezervácie rôznych typov služieb a správu podnikania pre malé, stredné aj veľké podniky. Vďaka Reserviu sa zákazníci môžu do týchto podnikov objednávať úplne online. Stačí, ak podnik klientom zdieľa svoje rezervačné webové stránky, a to napríklad pomocou URL odkazu alebo QR kódu. 
V roku 2018 bola spustená mobilná aplikácia Reservio Business, ktorá umožňuje podnikateľom spravovať svoj rezervačný systém odkiaľkoľvek. V roku 2019 Reservio spustilo portál služieb Reservio.cz a Reservio.sk, ktorý pomáha propagovať poskytovateľov služieb a uľahčuje koncovým klientom vytváranie objednávok. V rovnakom roku vznikla aj mobilná aplikácia Reservio, kde môžu koncoví zákazníci vyhľadávať a rezervovať služby. Na prelome roku 2022/2023 boli spustené webové stránky, ktoré fungujú ako omnichannel marketingový nástroj schopný obslúžiť zákazníka, nech už prichádza z akejkoľvek sociálnej siete, Googlu alebo portálu služieb.
V roku 2020 počas pandémie Covid-19 ponúklo Reservio svoje služby zadarmo pre zdravotnícke zariadenia na objednávanie na testovanie na koronavírus alebo očkovanie. Dodnes Reservio používajú napríklad Fakultné nemocnice Bulovka, Fakultná Thomayerova nemocnica alebo Fakultná nemocnica Brno. So spoločnosťou Qerko a Twisto sa Reservio podieľa na projekte Počúvame nevidiacich, ktorý pomáha zrakovo hendikepovaným samostatne podnikať. Reservio tiež umožňuje neziskovým organizáciám využívať online rezervačný systém zadarmo alebo so zľavou.
Švajčiarska superliga 2022/2023

Švajčiarska superliga 2022/2023 bol 126. ročník najvyššej švajčiarskej futbalovej súťaže. Titul obhajoval Zürich, nováčikom súťaže bol Winterthur. Sezóna začala 16. júla 2022 a skončila 29. mája 2023.
Young Boys získal 16. titul v klubovej histórii a kvalifikoval sa do 4. predkola Ligy majstrov UEFA 2023/2024. Servette sa ako vicemajster kvalifikoval do 2. predkola Ligy majstrov. Do 4. predkola Európskej ligy UEFA 2023/2024 sa kvalifikovalo Lugano. Do 2. predkola Európskej konferenčnej ligy UEFA 2022/2023 sa kvalifikoval Luzern a Basel. Do 2. ligy zostúpil Sion.
Tabuľka.
zdroj: weltfussball.at
M113

M113 je americký pásový obrnený transportér, ktorý vznikol koncom 50. rokoch 20. storočia. Išlo o najmasovejšie vyrábaný obrnený transportér na svete. Zároveň to bolo prvé sériovo vyrábané obrnené vozidlo, ktoré využívalo hliníkové pancierovanie. M113 a jeho deriváty boli prevádzkované minimálne 50 krajinami.
Americká armáda už čoskoro začne nahrádzať obrnené transportéry M113 novým typom AMPV. Okrem morálnej zastaranosti M113 je najväčšou slabinou tohto vozidla nedostatočná ochrana, pretože základný hliníkový pancier chráni posádku iba pred bežnými strelami 7,62×39 mm (STANAG 4569 Level 2).
Vznik a vývoj.
Vývoj vozidla M113 sa začal v roku 1956 v FMC Corporation a prvý prototyp bol vyrobený v roku 1957. Vozidlo vstúpilo do služby americkej armády v roku 1960. Jeho výroba prebiehala až do roku 2001 a celková produkcia dosiahla takmer 85 000 kusov. 
Konštrukcia.
Hlavnou charakteristikou M113 je trup z hliníkovej zliatiny. Až 40 % komponentov vozidla je vyrobených z ľahkých zliatin. Hliníkový trup mal oveľa väčšiu tuhosť ako oceľ, a preto nemuselo byť vozidlo až tak vystužené ako predchádzajúce typy. Ochrana M113 však bola dosť obmedzená a chránila posádku iba pred nábojmi kalibru 7,62 mm alebo úlomkami z delostreleckých granátov. Vozidlo M113 však bolo navrhnuté ako obrnený transportér, ktorý mal previezť pechotu blízko frontovej línie a rýchlo ju vysadiť a potom ustúpiť.
Hlavnou výzbrojou M113 je 12,7 mm guľomet namontovaný nad veliteľským poklopom. Používa sa na zasiahnutie pozemných, ale aj nízko letiacich vzdušných cieľov.
Tento obrnený transportér pojal 11 vojakov. Vojaci vstupujú a vystupujú z vozidla cez zadnú rampu. Okrem toho je na streche nad oddielom pre jednotky namontovaný jeden veľký poklop.
Prvá séria M113 bola dokončená s benzínovým motorom Chrysler 75M s výkonom 209 k. Bol spojený s manuálnou prevodovkou General Motors TX-200. Vozidlo má dobrú priechodnosť cez piesok, sneh a blato. M113 je obojživelná.
V priebehu rokov sa veľkosť a hmotnosť vozidla zväčšili a množstvo komponentov sa zmenilo, aby sa prispôsobili tomuto rastu, ale základný obrys zostal rovnaký. Americká armáda financovala niekoľko programov, v rámci ktorých došlo k vylepšeniu M113.
Verzia M113A1 vstúpila do služby v roku 1964. Hlavným rozdielom od základného modelu bol dieselový motor Detroit Diesel 6V53N V6 s výkonom 215 k namiesto benzínového. Okrem toho mal tento variant automatickú prevodovku Allison so 4 stupňami vpred a dvojstupňovou spiatočkou.
Výroba verzie M113A2 sa začala v roku 1979. Má vylepšené chladenie motora a zosilnené zavesenie. Celkovo bolo v USA na tento štandard zmodernizovaných 5 300 kusov M113 a 12 700 kusov M113A1.
Verzia M113A3 bola zavedená americkou armádou v roku 1986. Bol to variant s dlhším trupom, zvýšenou pancierovou ochranou, výkonnejším motorom General Motors 6V53T s výkonom 275 k. Tento transportér bol rýchlejší a mal lepšiu spotrebu paliva. Výroba prebiehala od roku 1987 do roku 1992, pričom bolo vyrobených viac ako 6 000 nových vozidiel. Okrem toho boli na tento štandard prerobené tisíce starších vozidiel M113.
Investičná spoločnosť

Investičná spoločnosť môže byť:
Slatvinské

Slatvinské () je vrch vo Veporských vrchoch, krajinnom celku Slovenského rudohoria. Leží nad Závadkou nad Hronom, približne východne od Brezna.
Poloha.
Nachádza sa v severovýchodnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, v okrese Brezno a na katastrálnom území obce Polomka, čiastočne aj Závadka nad Hronom. Najbližšími sídlami sú severne situovaná Závadka nad Hronom, severozápadne sa nachádza Polomka a Bacúch, severovýchodne Heľpa, Pohorelá a Pohorelská Maša, juhovýchodne Muráň a juhozápadne Pohronská Polhora. Vrch je súčasťou ochranného pásma Národného parku Muránska planina.
Opis.
Slatvinské leží v severovýchodnej časti Veporských vrchov, nad dolinou Hronec, v hrebeni, vedúcom severným smerom z Fabovej hole () na Čierny vrch (). Západne sa nachádza Vrchbánsky grúň (), Brestovec (), Kráľovská hora (), Veľká Smrekovica () a Skalka (), južne Javorinka (), Malá Smrekovica (), Fabova hoľa (), Malá Stožka (), Veľká Stožka () a Kľak (), východne Veľký Cigán (), Rácovo (), Vasilov (), Černákov vrch () a Gindura () a severne Hudákov vrch (), Kýčera (), Čierny vrch () a Kochlovec (), no tiež Veľká Vápenica (), Kolesárová (), Oravcová () a Homôľka (). Oblasť patrí do povodia rieky Hron, kde vodu zo západnej časti odvádza potok Volchovo, zo severnej Slatvinský potok a z východnej prítoky potoka Hronec. Na vrchol nevedie značená turistická trasa. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít ponúka výhľad na okolité vrchy Veporských vrchov, Nízkych Tatier, Stolických vrchov a Spišsko-gemerského krasu.
Prístup.
Na vrchol nevedie značená turistická trasa, preto prístup je možný dolinou Valchovo z Polomky, príp. lesnými chodníkmi zo Závadky nad Hronom cez dolinu Hronec, ktorou prechádza modro značená trasa do sedla Burda.
Malá Smrekovica

Malá Smrekovica môže byť:
Kľačianska Podkova

Kľačianska Podkova je tradičné súťažné podujatie ťažných koní, ktoré sa organizuje v Turčianskych Kľačanoch. Cieľom podujatia je prezentácia a pozdvihnutie furmanstva a jeho súčasťou sú sprievodné akcie, ako prezentácia remesiel, spojená s jarmokom tradičných výrobkov a hračiek, no i odevov a doplnkov či cukroviniek. Zabezpečené je občerstvenie so zastúpením gastrošpecialít a viacero atrakcií.
Do súťaží sily a obratnosti sú zapojení furmani s koňmi podľa váhových kategórií, tak v jednozáprahu, ako v párovom záprahu. Prvý ročník sa uskutočnil 3. januára 2004 a až do roku 2020 išlo o zimné podujatie. Po ročnej pauze, spôsobenej pandémiou COVID-19, sa od roku 2022 koná v mesiaci máj.
Kultúrno-športovo-spoločenské podujatie nadregionálneho charakteru poskytuje návštevníkom množstvo informácii o ťažných i záprahových koňoch, o práci s nimi v minulosti aj v súčasnosti, o výhodách ich využitia v lesoch a pod. Prítomnosť rôznych plemien a veľkostí – od poníkov po mohutné chladnokrvníky ponúka najmä deťom nadobudnúť hravou a nenásilnou formou vzťah k zvieratám a prírode.
3. slovenská futbalová liga 2022/2023

3. slovenská futbalová liga 2022/2023 bol 30. ročník tretej najvyššej futbalovej súťaže na Slovensku. 
Liga bola rozdelená na 2 skupiny po 16 tímov. Víťazom skupiny Západ sa stal klub OFK Malženice a víťazom skupiny Východ FK Spišská Nová Ves. Víťazi oboch skupín si zabezpečili právo účasti v 2. lige. Z 3. ligy vypadli Inter, Nové Zámky, Vrakuňa Bratislava, Kalná nad Hronom (Západ) a Poprad (Východ). V júli 2023 sa zo súťaže odhlásili Giraltovce, ktoré pokračovali v sezóne 2023/2024 v 7. lige.
Priebeh sezóny.
Tabuľka skupiny Západ.
zdroj: sportnet.sme.sk
Tabuľka skupiny Východ.
zdroj: sportnet.sme.sk
Houssem Aouar

Houssem-Eddine Chaâbane Aouar (* 30. jún 1998, Lyon, Francúzsko) je stredopoliar narodený vo Francúzsku reprezentujúci , ktorý momentálne pôsobí v AS Rím. 
Pôsobil v mládežníckych kategóriách francúzskej reprezentácie no od marca 2023 reprezentuje .
Klubová kariéra.
Lyon.
Aouar prišiel do akadémie Olympique Lyon v roku 2009 keď mal 11 rokov.
V roku 2016 podpísal prvý trojročný kontrakt s Lyonom. Debutoval 16. februára 2017 v 16-finále Európskej ligy 2016/17 pri vonkajšej výhre 4:1 nad AZ Alkmaar. Prvý gól strelil o týždeň neskôr v odvete pri výhre 7:1. Debut v Ligue 1 mal 16. apríla 2017 v zápase proti Bastii. Na začiatku sezóny 2017/18 si prevzal číslo 8 po odchode Corentina Tolissa do Bayernu Mníchov. Toto číslo v minulosti nosila aj klubová legenda Juninho Pernambucano. 
V júli 2018 bol nominovaný na cenu Golden Boy. 
Dňa 11. decembra 2019 strelil gól proti RB Leipzig v skupinovej fáze Ligy majstrov UEFA 2019/20 čím pomohol Lyonu k postupu do vyraďovacej fázy. Lyon sa neskôr dostal až do semifinále Ligy majstrov. 
AS Rím.
11. júna 2023 podpísal Aouar, päťročný kontrakt s tímom talianskej Serie A s AS Rím. 
Reprezentačná kariéra.
Francúzsko.
Aouar reprezentoval Francúzsko v mládežníckych kategóriách do 17 a 21 rokov.
Prvú pozvánku do A-tímu Francúzska dostal v novembri 2019, ale nemohol sa pripojiť kvôli zraneniu. 26. augusta 2020 bol Aouar povolaný na zápasy Ligy národov UEFA 2020/21 no kvôli pozítivnemu testu na COVID-19 sa nemohol zúčastniť. Jeho jediný zápas za Francúzsko prišiel 7. októbra 2020 v priateľskom zápase zápase proti Ukrajine, ktorý jeho tím vyhral 7:1.
Alžírsko.
V marci 2023 sa rozhodol reprezentovať , kde sa narodili jeho rodičia. V rozhovore pre Alžírsku futbalovú federáciu povedal: "Prezident mi podal ruku a zdalo sa, že to tak malo byť. Mal som druhú šancu a skočil som po nej." Dodal tiež, že "ľutuje", že hral za Francúzsko a povedal, že mal pocit, že "neurobil najlepšie rozhodnutie".
Štatistiky kariéry.
Klubové.
"K 16. júnu 2023"
Poznámky
1 Európska liga UEFA
2 Liga majstrov UEFA
Medzinárodné.
"K 16. júnu 2023"
Úspechy.
Individuálne
Shrewsbury Town FC

Shrewsbury Town FC (celým názvom: Shrewsbury Town Football Club) je anglický futbalový klub, ktorý sídli v meste Shrewsbury v nemetropolitnom grófstve Shropshire. Založený bol v roku 1886. Od sezóny 2015/16 hrá v tretej najvyššej anglickej súťaži EFL League One. Klubové farby sú žltá a modrá.
Svoje domáce zápasy odohráva na štadióne New Meadow s kapacitou 9 875 divákov.
Úspechy.
Štvrťfinále - 1979,1982
Semifinále - 1961
Umiestnenie v jednotlivých sezónach.
Zdroj:
Grécka superliga 2023/2024

Grécka superliga 2023/24, skôr známa kvôli sponzorským dôvodom ako Stoiximan Super League, bola 88. sezóna gréckej superligy, najvyššej gréckej profesionálnej ligy pre futbalové kluby od jej založenia v roku 1959. Titul obhajoval AEK Atény. Zápasy boli vyžrebované 17. júla 2023. V lige po minulej sezóne skončili traja tréneri.
V lige sa predstavilo štrnásť tímov – dvanásť najlepších tímov z predchádzajúcej sezóny a dva tímy postupujúce zo Super League 2. Panserraikos účinkoval v Super League prvýkrát od sezóny 2010/11. Kifisia si zahral v najvyššej súťaži po prvýkrát vo svojej histórii.
Kvalifikácia na Zlatý pohár CONCACAF 2023

Kvalifikácia na Zlatý pohár CONCACAF 2023 určí posledné tri tímy, ktoré sa kvalifikujú na Zlatý pohár CONCACAF 2023.
Všetky zápasy sa budú hrať na DRV PNK Stadium vo Fort Lauderdale v dňoch od 16. júna do 20. júna 2023.
Tímy.
Dvanásť tímov sa zúčastní kvalifikácie o Zlatý pohár CONCACAF 2023 na základe výsledkov v Lige národov CONCACAF 2022/23. Týmito tímami budú štyri tímy na treťom mieste v Lige A, štyri tímy na druhých miestach v Lige B a štyria víťazi skupín v Lige C.
 sa malo pôvodne zúčastniť kvalifikácie ako druhý tím zo skupiny C v Lige B, ale po diskvalifikácii Nikaraguy sa Trinidad kvalifikoval priamo na Zlatý pohár CONCACAF a jeho miesto v kvalifikácii nahradila ako najlepší tím Ligy B z tímov, ktoré sa nekvalifikovali.
Pavúk kvalifikácie.
Z prvého kola vzíde šesť tímov z ktorých traja víťazi postúpia na Zlatý pohár CONCACAF. Žreb kvalifikácie vytvorili tieto zápasy.
Guadeloupe sa kvalifikovalo na Zlatý pohár CONCACAF 2023.
 sa kvalifikoval na Zlatý pohár CONCACAF 2023.
 sa kvalifikoval na Zlatý pohár CONCACAF 2023. Bude to ich debut na tomto turnaji.
Karkinos (syn Xenotima)

Karkinos () bol aténsky tragický básnik a stratég v 5. stor. pred Kr.
Karkinos, syn Xenotima z dému "Thorikos", mal štyroch synov a jeden z nich, Xenokles, bol tiež tragickým básnikom. Karkinos a jeho synovia sa spomínajú (s posmechom) v troch raných hrách Aristofana: "Osy" (1497 – 1537) z roku 422 pred Kr., "Mier" (782 – 95) z roku 421 pred Kr. a "Oblaky" (1260 – 6), v hre, ktorá bola prvýkrát uvedená v roku 423 pred Kr. V schólii Ferekratovho diela "Divokí muži" ("Agrioi" – fr. 15 K-A) sa spomínajú ako rodinný divadelný súbor. Vo všetkých týchto prípadoch je Karkinos jediným menovaným členom skupiny, uvádzaný aj v úlohe režiséra a básnika. Synovia sa spomínajú ako skupina. Žiadny z nich nie je menovaný alebo (možno s výnimkou v diele "Osy" 1510) akokoľvek vyčlenený. Navyše, na rozdiel od svojho otca, vystupujú ako účinkujúci, či už ako tanečníci alebo herci.
Z jeho hier sa nezachovali ani len fragmenty. Známy je len jeden názov jeho hry, a to "Myši" (Μύες, čo bol názov komédie, nie tragédie), ale i ten je zrejme vymyslený Aristofanom.
Karkinos sa niekedy v polovici 5. stor. pred Kr. stal trierarchom, bol teda dosť majetný na to (patril do vyššej spoločenskej triedy), aby ho v roku 432/1 pred Kr. zvolili za stratéga (od roku 487 pred Kr. volili v Aténach desať stratégov na jeden rok, ale niektorí mohli byť zvolení aj znova). Uvádza to Thukydides: „"V čase, keď boli Peloponézania v Atike, Aténčania poslali na plavbu okolo Peloponézu sto lodí, ktoré na to pripravili, a na nich tisíc hoplitov a štyristo lukostrelcov. Ich stratégmi boli Karkinos, syn Xenotimov, Proteas, syn Epiklov, a Sokrates, syn Antigenov."“ 
Jeho vnuk Karkinos zo 4. stor. pred Kr. taktiež skladal tragédie. Pravdepodobne napísal 160 hier a získal 11 víťazstiev.
Profesionáli (britský seriál)

Profesionáli () je britský televízny akčný krimi seriál z rokov 19771983. Hlavnými hrdinami sú agenti Doyle (Martin Shaw), Bodie (Lewis Collins) a veliteľ ich oddelenia major Cowley (Gordon Jackson). Seriál prostredníctvom deja zobrazuje rutinný život na oddelení britskej tajnej služby CI5.
Autorom námetu bol Brian Clemens. Známu úvodnú hudobnú tému napísal Laurie Johnson. Seriál bol natáčaný od 13. júna 1977 do 22. mája 1981 a premiérovo vysielaný od 30. decembra 1977 do 6. februára 1983. Na seriál sa neskôr neúspešne pokúsili nadviazať "Profesionáli z CI5" (1998).
Dabing.
Zdroj:
Ako jeden z mála západných seriálov sa "Profesionáli" vysielali aj vo vtedajšom socialistickom Československu. Kvôli cenzúre zakúpila Československá televízia z pôvodných 57 dielov iba 21 epizód.
Pôvodný dabing.
Pôvodný dabing vznikal v rokoch 19811988. V českom znení Jiří AdamíraCowley, Alois Švehlík (Martin Štěpánek len epizóda "Keď sa ochladí")Doyle a Petr OlivaBodie.
Druhý dabing.
V roku 1996 zakúpila celý seriál TV Nova. Keďže Jiří Adamíra bol v tom čase už po smrti a Alois Švehlík požadoval vysoký honorár, rozhodla sa TV Nova o predabovaní celého seriálu. Otakar Brousek staršíCowley, Karel HeřmánekDoyle, Petr OlivaBodie a Petr Pospíchalúvodné a záverečné titulky a taktiež aj režisér dabingu.
Tretí dabing.
V roku 1999, počas sporov o TV Nova po rozchode Železného CET 21 s Vávrovou ČNTS, stratila TV Nova práva na 12 dielov z prvých dvoch sérií, nadabovaných v roku 1996. Nechala ich preto predabovať s rovnakým obsadením hlavných rolí. Otakar Brousek staršíCowley, Karel HeřmánekDoyle, Petr OlivaBodie a Bedřich Šetenaúvodné a záverečné titulky. O dabingovú réžiu sa postaral Petr Pospíchal.
Vojtěch Kyncl

PhDr. Vojtech Kyncl, Ph.D. (* 5. apríl 1983, Chrudim) je český historik so zameraním na dejiny 20. storočia.
Životopis.
V rokoch 20022007 vyštudoval odbory germanistika/história na Pedagogickej fakulte Juhočeskej univerzity v Českých Budějoviciach, kde tiež v roku 2008 obhájil rigoróznu prácu "Ležáky. Obyčejná vesnice, Silver A a pardubické gestapo v zrcadle heydrichiády". Súčasne začal študovať na Filozofickej fakulte JČU doktorát, ktorý ukončil roku 2011 na Filozofickej fakulte Univerzity Pardubice obhajobou dizertačnej práce "Nacistický teror druhého stanného práva". Zúčastnil sa tiež študijných a štipendijných pobytov v Jene, Berlíne, Pasove, Dubline a Toronte.
Pôsobí v Historickom ústave Akadémie vied ČR ako vedecký pracovník v oddelení 20. storočia, vyučuje tiež na niekoľkých fakultách Univerzity Karlovej. Bádateľsky sa zameriava na dejiny nacizmu, druhú svetovú vojnu i na povojnové dopady nacistickej doby. Za svoju prácu získal rad ocenení - v roku 2013 získal prémiu Otto Wichterleho AV ČR a ten istý rok dostal za knihu "Bez výčitek" Cenu Akademie věd a Cenu Josefa Pekaře. Monografia "Lidice. Zrození symbolu" bola vybraná do celonárodného hodnotenia výskumných organizácií Rady pro výzkum, vývoj a inovace Pilíř II, ako excelentný výsledok (významná publikácia) Historického ústavu AV ČR za roky 20112015.
Kauza Lidice.
Roku 2015 publikoval v knihe "Lidice. Zrození symbolu" zistenia, že v zozname lidických obetí chýba meno židovskej dievčiny Štěpánky Mikešovej, ktorú mala podľa povojnového hlásenia udať Alžbeta Doležalová, jedna z preživších lidických žien. S odstupom niekoľkých rokov (2019) tieto zistenia vyvolali kauzu, kedy sa po reportáži ČT "V předvečer tragédie" proti historickým zisteniam ohradila lidická pobočka Českého zväzu bojovníkov za slobodu, prezentovaná Janou Bobošíkovou, a starostka Lidic Veronika Kellerová. Vzniknutý spor nakoniec viedol k rezignácii vtedajšej riaditeľky Památníku Lidice Martiny Lehmannovej. Postavila sa za ňu významná časť zamestnancov pamätníka, ktorá spolu s Lehmannovou tiež inštitúciu opustila. Relevantnosť historických dokumentov opakovane v médiách obhajoval aj Kyncl, ktorý reagoval tiež na polemiku archivára Vojtecha Šustka. Prvýkrát sa Šustek k téme vymedzil už v stati "Nepravdivé obvinění z udavačství lidické ženy Alžběty Doležalové", na ktorú v nasledujúcom ročníku Slánskeho obzoru reagoval tiež Kyncl. Kauzu zaznamenali nielen domáce, ale aj svetové médiá, ktoré sa postavili na stranu slobodného bádania a prezentácie výsledkov bez politického vplyvu.
Malá Smrekovica (vrch vo Veporských vrchoch)

Malá Smrekovica () je vrch vo Veporských vrchoch, krajinnom celku Slovenského rudohoria. Leží nad Polomkou, približne východne od Brezna.
Poloha.
Nachádza sa v severovýchodnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, v okrese Brezno a na katastrálnom území obce Polomka. Najbližšími sídlami sú severne situovaná Polomka, Závadka nad Hronom a Heľpa, juhozápadne sa nachádza Michalová a Pohronská Polhora, južne Tisovec a juhovýchodne Muráň. Vrcholom vedie hranica Národného parku Muránska planina.
Opis.
Malá Smrekovica leží v severovýchodnej časti Veporských vrchov, medzi dolinami Hronec a Petríkova, v hrebeni, vedúcom severným smerom z Fabovej hole () na Slatvinské (). Západne sa nachádza Veľká Smrekovica (), Kráľovská hora (), Psica () a Javorinka (), južne Fabova hoľa (), Vysoký vrch () a Malá Stožka (), východne Veľká Stožka (), Kľak (), Nehovo () a Černákov vrch () a severne Slatvinské (), Čierny vrch () a Skalka (). Oblasť patrí do povodia rieky Hron, kde vodu zo severozápadnej časti odvádza potok Petríkovo, zo severnej Volchovo a z juhovýchodnej Hronec. Na vrchol nevedie značená turistická trasa. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkym porastom ponúka výhľad na okolité vrchy Veporských vrchov, Nízkych Tatier, Spišsko-gemerského krasu, Stolických vrchov, nezriedka i hrebeň Vysokých Tatier a prihraničné vrchy severného Maďarska.
Prístup.
Na vrchol nevedie značená turistická trasa, preto prístup je možný odbočením zo zelenej značky, vedúcej z Polomky na Fabovu hoľu.
Vivica A. Foxová

Vivica A. Fox (* 30. júl 1964, Indianapolis, Indiana, USA) je americká herečka, producentka a televízna moderátorka. Je známa z filmov ako "Narodený 4. júla" (1989), "Deň nezávislosti" (1996), "Batman a Robin" (1997), "Spi sladko" (2001), "Kill Bill" (2003), "Začarovaná Ella" (2004), "Elita armády" (2006), "Môj dokonalý priateľ" (2014), "Deň nezávislosti: Nový útok" (2016), "Arkansas" (2020).
Detstvo a mladosť.
Foxová sa narodila v Indianapolis, v štáte Indiana. Jej rodičia sa po jej narodení presťahovali do Benton Harbor v štáte Michigan. Foxová sa v roku 1982 stala absolventkou Arlingtonskej strednej školy v Indianapolise a následne absolvovala Golden West College v Huntington Beach v Kalifornii s titulom diplomovaný špecialista v sociálnych vedách.
Kariéra.
V roku 1982 sa Foxová presťahovala do Kalifornie, kde navštevovala Golden West College. Počas pobytu v Kalifornii bola v rokoch 1983 až 1984 tanečnicou v Soul Train a objavila sa aj v hudobnom videu k hitu R&amp;B skupiny Klymaxx „Meeting in the Ladies Room“. Neskôr, sa začala herectvu venovať profesionálne. Najskôr účinkovala v dennej telenovele NBC "Days of Our Lives" v roku 1988. O rok neskôr stvárnila rolu sexuálnej pracovníčky vo vojnovom dramatickom filme "Narodený 4. júla".
V roku 1996 si zahrala priateľku postavy Willa Smitha v epickom sci-fi katastrofickom trháku "Deň nezávislosti". Foxová získala MTV Movie Award za najlepší bozk so Smithom a bola nominovaná na Saturn Award za najlepšiu herečku vo vedľajšej úlohe. V rovnakom roku si zahrala po boku Queen Latifah v akčnom kriminálnom filme "Vabank". V roku 1997 si zahrala vo filme "Batman a Robin". V roku 1999 si zahrala po boku Helen Mirren a Katie Holmes vo filme "Pomsta".
V rokoch 2003 až 2006 si zahrala spoločne s herečkou Caterinou Scorsone v televíznom seriály "Nezvestní". V roku 2003 ju Quentin Tarantino obsadil do úlohy Vernity Green vo svojom dvojdielnom filme o bojových umeniach "Kill Bill" a "Kill Bill 2". V roku 2004 hosťovala v televíznom seriáli "Alias".
V roku 2014 sa pridala k hereckému obsadeniu ako Brigitte Nielsen, Kristanna Loken, Zoë Bell a Cynthia Rothrock vo filme "Mercenaries". V rokoch 2015 až 2019 účinkovala v televíznom seriály "Empire".
Súkromný život.
V decembri 1998 sa Foxová vydala za speváka Christophera „Sixx-Nine“ Harvesta. Pár sa rozviedol v roku 2002. Neskôr krátko chodila s rapperom 50 Centom. V novembri 2011 Fox a promotér klubu Omar „Slimm“ White prerušili svoje 10-mesačné zasnúbenie. Foxová neskôr uviedla v jednom z rozhovorov, že najviac ľutuje, že nemala deti.
Kvalifikácia na Zlatý pohár CONCACAF 2021

Kvalifikácia na Zlatý pohár CONCACAF 2021 určila posledné tri tímy, ktoré sa kvalifikovali na Zlatý pohár CONCACAF 2021.
Všetky zápasy sa hrali na DRV PNK Stadium vo Fort Lauderdale v dňoch od 2. júla do 6. júla 2021.
Na Zlatý pohár CONCACAF 2021 sa kvalifikovali , Guadeloupe a . Po odstúpení tímu bola na Zlatý pohár dosadená dodatočne ako najlepší tím z tímov, ktoré nepostúpili cez kvalifikáciu.
Tímy.
Dvanásť tímov sa zúčastní kvalifikácie o Zlatý pohár CONCACAF 2021 na základe výsledkov v Lige národov CONCACAF 2019/20. Týmito tímami boli štyri tímy na treťom mieste v Lige A, štyri tímy na druhých miestach v Lige B a štyria víťazi skupín v Lige C.
Pavúk kvalifikácie.
 postupuje na Zlatý pohár CONCACAF 2021
Guadeloupe postupuje na Zlatý pohár CONCACAF 2021
 postupuje na Zlatý pohár CONCACAF 2021
Dodatočný postup Guatemaly.
Dňa 9. júla 2021 CONCACAF oznámilo, že , ktoré sa kvalifikovalo priamo na Zlatý pohár CONCACAF 2021 sa nemôže zúčastniť kvôli vysokému počtu prípadov COVID-19 v tíme. V dôsledku toho sa CONCACAF rozhodol nahradiť ich ďalším najvyššie umiestneným tímom z kvalifikácie (na základe víťazstiev, remíz a gólového rozdielu. Najlepším tímom bola .
Externé odkazy.
https://www.concacaf.com/gold-cup/
Azərbaycan Marşı

Azərbaycan Marşı („Pochod Azerbajdžanu“) je štátna hymna Azerbajdžanu, ktorá bola prvýkrát zverejnená v roku 1920. Autorom textu je Əhməd Cavad a hudby Üzeyir Hacıbəyov.
The Pas

The Pas je mesto v kanadskej provincii Manitoba. Nachádza sa na Saskatchewan River. Je to mesto obchodu a komunikácie. V roku 2021 malo 5 639 obyvateľov.
Dejiny.
Miesto bolo sídlom pôvodných obyvateľov národa Cree. Po návštevách európskych prieskumníkov sa stalo centrom obchodu s kožušinami, založená bola pevnosť Fort Paskoyac. Jej názov mohol pochádzať z jazyku Cree a znamenať zalesnenú úžinu na rieke. V roku 1847 členovia tímu, ktorý hľadali Franklinovu expedíciu v meste založili anglikánsku misiu, v roku 1887 bola založená aj rímskokatolícka misia. V roku 1876 pôvodní obyvatelia podpísali dohodu Treaty 5 s federálnou vládou. Od začiatku 20. storočia sa rozvíjalo baníctvo a rybársky a drevársky priemysel. Význam mesta vzrástol po sprevádzkovaní Hudson Bay Railway.
Demografia.
V sčítaní obyvateľstva v roku 2021 malo mesto 5 639 obyvateľov, v roku 2016 to bolo 5 369. V roku 2021 cca 20 ľudí uviedlo ako etnický pôvod český, nikto slovenský ani československý.
Doprava.
Na sever od mesta sa nachádza letisko The Pass Airport.
Ekonomika.
Dnešným hlavným zamestnávateľom je Canadian Kraft Paper Industries Ltd., drevárska a papierenská firma. Väčšina ľudí však pracuje v službách. V meste sídli University College of the North.
Turizmus.
Na sever od mesta sa nachádza Clearwater Lake Provincial Park.
Nomen omen

Nomen omen (doslovne "meno znamenia") je latinský výraz, ktorý sa používa v prípade, keď meno osoby alebo názov miesta vyjadruje charakteristickú vlastnosť svojho nositeľa. Výraz pochádza od rímskeho dramatika Tita Maccia Plauta (asi 250 – 184 pred Kr.), ktorý vo svojej hre "Persa" (Peržan) použil formuláciu "nomen atque omen" (latinsky „názov a znamenie zároveň“). V jeho hre sa vyskytuje postava veľmi zištnej neviestky, ktorá sa volá Lucris ("lucrum", lat. zisk).
Obdobné spojenie mena a vlastností možno nájsť aj v dielach iných autorov, napr. v Molièrovej komédii "Lakomec", kde je hlavnou postavou Harpagon ("harpago," lat. lúpiť), veľmi často potom v rozprávkových príbehoch ("Dlhý, Široký a Bystrozraký", "Otesánek", "Cruella de Vil", strýko Držgroš apod.), komiksoch "Asterixove dobrodružstvá" alebo v sérii románov Harry Potter.
Rúnar Alex Rúnarsson

Rúnar Alex Rúnarsson (* 18. február 1995, Reykjavík, Island) je islandský profesionálny brankár, ktorý pôsobí v tureckom tíme Alanyaspor na hosťovaní z Arsenalu.
Klubová kariéra.
S kariérou začal v islandskom klube KR Reykjavik. Neskôr pôsobil v dánskom Nordsjællande v ktorom pôsobil päť sezón. V júni 2018 podpísal štvorročný kontrakt s francúzskym klubom Dijon.
Arsenal.
21. septembra 2020 podpísal Rúnarsson kontrakt s Arsenalom na štyri roky. Za klub debutoval 29. októbra 2020 v zápase skupinovej fázy Európskej ligy UEFA 2020/21 proti Dundalku. Rúnarsson chytil čisté konto pri výhre 3:0. V Premier League odohral jeden zápas a to 2. februára 2021 ako náhradník za vylúčeného Bernda Lena. Jeho jediny zápas skončil prehrou 1:2 s Wolverhamptonom.
OH Leuven (hosťovanie).
Dňa 31. augusta 2021 bol Rúnarsson poslaný na hosťovanie do belgického klubu OH Leuven, ktorý pôsobí v Jupiler League.
Alanyaspor (hosťovanie).
Dňa 15. augusta 2022 bol Rúnarsson poslaný na hosťovanie do tureckého tímu Alanyaspor v tureckej Süper Lig.
Reprezentačná kariéra.
Rúnarsson reprezentoval svoju krajinu na mládežníckej úrovni. Svoj seniorský debut si odkrútil 9. novembra 2017 v priateľskom zápase proti Česku.
V máji 2018 bol nominovaný do 23-člennej zostavy Islandu na Majstrovstvá sveta 2018 v Rusku. Na turnaj neodohral ani jeden zápas.
Štatistiky kariéry.
Klubové.
"K 17. júnu 2023"
Poznámky
1 Európska liga UEFA
2 Baráž o Ligue 1
Medzinárodné.
"K 17. júnu 2023"
Nezlomná Valentína

Nezlomná Valentína ("Soy tu dueña") je mexická telenovela z produkcie spoločnosti Televisa v roku 2010. Hlavné úlohy stvárnili herci Lucero a Fernando Colunga. Na Slovensku túto telenovelu vysielala TV Doma prvýkrát od 4. januára 2016 do 1. apríla 2016 a druhýkrát od 24. augusta 2016 do 30. novembra 2016.
Haličsko-volynský letopis

Haličsko-volynský letopis alebo Haličsko-volynská kronika ( alebo "Halicz-Volynsjkyj litopys") je významné dielo starorusínskej literatúry a historiografie pokrývajúce roky 12011292 v dejinách Haličsko-volynského kniežatstva (na modernej Ukrajine).
Rukopis.
Originál letopisu vytvoreného v závere 13. storočia sa nezachoval. Najstaršia známa kópia je súčasťou Ipatievského kódexu z 15. storočia nájdeného v Ipatievskom kláštore v Kostrome ruským historikom a spisovateľom Nikolajom Karamzinom. Zachovalo sa osem známych rukopisov Ipatievskeho kódexu od 15. do 19. storočia, pričom najcennejšie sú prvé dva najstaršie, rovnomenný "„Ipatievský odpis“" pochádzajúci zo začiatku dvadsiatych rokov 15. storočia, a mladší, no obsahovo archaickejší "„Chlebnikovský odpis“" z konca päťdesiatych a začiatku šesťdesiatych rokov 16. storočia. Obidva rukopisy sú redakciami rovnakého nezachovaného rukopisu Ipatievského kódexu z konca 13. storočia.
Obsah.
Historiografia Haličsko-volynský letopis tradične rozdeľovala na:
Poľský vedec Adrian Jusupovič, ktorý sa ako posledný zaoberal rozdelením kroniky, opísal základné narácie takto:
Opis udalostí týkajúcich sa Uhorska.
Uhorskí králi mali dlhodobo záujmy v Haliči.
Uhorský kráľ Belo IV. podporoval černigovské knieža Rastislava Mihajloviča v boji o haličský kniežací stolec, no uhorské vojská boli porazené v bitke pri Jarosławe a haličský trón uhájil Daniel Romanovič, ktorý sa neskôr s Belom uzmieril a jeho syn Lev Danielovič si vzal Belovu dcéru Konštanciu za ženu:
Daniel Romanovič sa zúčastnil následne na Belovej strane bojov o rakúske dedičstvo a navštívil aj Bratislavu a neskôr ako uhorský spojenec vyplienil Opavsko:
Letopis obsahuje opis druhého mongolského vpádu do Uhorska v rokoch 12851286:
Neobanka

Neobanka je typ priamej banky, ktorá funguje výhradne pomocou internetového bankovníctva bez tradičných fyzických pobočkových sietí. Termín „challenger bank“ sa používa v Spojenom kráľovstve na označenie nových bánk ktoré vznikli v dôsledku zmien v regulácii mierených na otvorenie trhu novým bankám po finančnej kríze v rokoch 20072009.
Neobanky sú fintech spoločnosti, ktoré ponúkajú štandardné bankové služby online. Rozsah služieb poskytovaných neobankami nie je taký široký ako u ich tradičných protivníkov. Na rozdiel od tradičných bánk je veľká časť príjmov neobánk hlavne z transakčných poplatkov z platieb debetnou kartou. Väčšina z nich operuje s obchodným modelom nulových alebo takmer nulových poplatkov, čo bol aj jedným z dôvodov ich popularity. Neobanky často ponúkajú aj netradičné služby napríklad peer-to-peer platby, automatizované finančné poradenstvo, transakcie s kryptomenami a crowdfunding.
Niektoré neobanky sú zamerané na vybrané cieľové skupiny, aby uspokojili ich špecifické potreby a doplnili tak už existujúcu trhovú ponuku.
Existujú dva hlavné typy neobánk: neobanky, ktoré majú vlastnú bankovú licenciu a neobanky, ktoré sú vo vzťahu s tradičnou bankou na poskytnutie finančných služieb.
História.
Neobankový sektor za posledné desaťročie zaznamenal prudký nárast popularity aj zákazníckej základne. Vďaka nízkym poplatkom, intuitívnemu používaniu a zacieleniu na vybrané skupiny dokázali digitálne banky rýchlo konkurovať tradičnému bankovníctvu.
Buchta

Buchta (, ; nárečovo "buhta"), v množnom čísle buchty (, , , bav. "Rohrnudeln", ), je plnený koláč z kysnutého cesta. Buchta môže byť pripravená pečením alebo parením (buchta je podobná knedli) a môže byť, ešte pred pečením, plnená ovocným džemom, lekvárom alebo marmeládou, makom, tvarohom alebo čokoládovým krémom.
V obci Muráň sa pripravujú tradičné a ochrannou známkou chránené Muránske buchty. V roku 2018 Muránske buchty získali značku Regionálny produkt Gemer-Malohont.
Mathieu Garon

Mathieu Garon (* 9. január, 1978, Chandler, Quebec, Kanada) je bývalý kanadský profesionálny hokejový brankár. Preslávil sa najmä svojim pôsobením v National Hockey League v tímoch Edmonton Oilers či Tampa Bay Lightning.
Kariéra.
Mathieu Garon hokejovo vyrastal v kanadskej provincii Quebec. V roku 1998 reprezentoval Kanadu na Majstrovstvá sveta juniorov, kde však medailu nezískal. Zasiahol do piatich zápasov.
Pre National Hockey League bol vychovávaný tímom Montreal Canadiens, ktorý ho draftoval v roku 1998 v 2. kole z celkového 44. miesta.
V úlohe prvého brankára pôsobil v troch tímoch. V sezóne 2005/06 v drese Los Angeles Kings (63 zápasov, 89,4 % úspešnosť zákrokov), v sezóne 2007/08 v drese Edmonton Oilers (47 zápasov, 91,3% úspešnosť zákrokov) a v sezóne 2011/12 v drese Tampa Bay Lightning (48 zápasov, 90,1% úspešnosť zákrokov). Väčšinu kariéry však pôsobil ako náhradný (druhý) brankár a to najmä kvôli nevyrovnanosti jeho výkonov.
Jeho najväčším úspechom sa stalo víťazstvo Stanleyho pohára s tímom Pittsburgh Penguins v roku 2009. Pritom v základnej časti nastúpil v drese Penguins iba v 4 zápasoch a vo vyraďovacích bojoch len v jednom.
Z jeho reprezentačnej kariéry vyniká najmä striebro z Majstrovstiev sveta v ľadovom hokeji v roku 2008. Paradoxne, zastával pozíciu brankárskej trojky a neodchytal ani jeden zápas.
Celkovo v NHL hral v šiestich tímoch, odchytal 341 zápasov, vyhral 144 a celkovo si udržal kariérnu % úspešnosť zákrokov 90,3%.
Kariéru ukončil v roku 2014, keď svoju poslednú sezónu strávil v tíme Avangard Omsk v ruskej Kontinentálnej hokejovej lige.
Skalka (Veporské vrchy, 1256 m)

Skalka () je vrch vo Veporských vrchoch, krajinnom celku Slovenského rudohoria. Leží nad Polomkou, približne východne od Brezna.
Poloha.
Nachádza sa v severovýchodnej časti Veporských vrchov, v geomorfologickom podcelku Fabova hoľa. Leží v Banskobystrickom kraji, v okrese Brezno a na katastrálnom území obce Polomka. Najbližšími sídlami sú severne situovaná Polomka a Závadka nad Hronom, severovýchodne sa nachádza Heľpa a Pohorelá, juhovýchodne Muráň, južne Tisovec a juhozápadne Michalová a Pohronská Polhora. Vrch patrí do ochranného pásma Národného parku Muránska planina.
Opis.
Skalka leží v severovýchodnej časti Veporských vrchov, medzi dolinami Volchovo a Petríkova, v hrebeni, vedúcom severným smerom z Fabovej hole () cez Malú Smrekovicu () a odtiaľ severozápadne na Horný kopec (). Západne sa nachádza Magura (), Kráľovská hora (), Veľká Smrekovica () a Psica (), južne Javorinka (), Fabova hoľa (), Malá Smrekovica () a Malá Stožka (), východne Veľká Stožka (), Kľak (), Slatvinské (), Černákov vrch () a Čierny vrch () a severne Kochlovec (), Kolesárová (), Oravcová (), Homôľka () a Polomské očko (). Oblasť patrí do povodia rieky Hron, kde voda zo západnej časti odteká potokom Petríkovo, východne sa zvažujúce svahy odvodňuje potok Volchovo. Na vrchol nevedie značená turistická trasa. 
Výhľady.
Vrchol pokrýva mladý lesný porast, ktorý umožňuje len obmedzený rozhľad. Z vhodných lokalít s riedkym porastom ponúka výhľad na okolité vrchy Veporských vrchov, Nízkych Tatier, Spišsko-gemerského krasu a Stolických vrchov.
Prístup.
Na vrchol nevedie značená turistická trasa, preto prístup je možný odbočením zo zelenej značky, vedúcej z Polomky západným úbočím Skalky na Fabovu hoľu.
Superligaen

Superligaen () je profesionálna futbalová klubová súťaž v Dánsku, ktorá je riadená Dánskou futbalovou asociáciou. Je to najvyššia dánska súťaž v ktorej hrá 12 tímov. Liga vznikla v roku 1991. Najúspešnejším tímom je FC København, ktorý má 15 titulov.
Prehľad víťazov.
Výkony podľa klubov.
Kluby, ktoré aktuálne hrajú "Dánsku superligu" sú zvýraznení "tučne".
Süper Lig

Süper Lig () je najvyššia futbalová klubová súťaž v Turecku, ktorá je riadená Tureckou futbalovou federáciou. Súťaž vznikla v roku 1959. Momentálne ju hrá 20 tímov. Najúspešnejším tímom je Galatasaray SK, ktorý má 23 titulov.
Tímy v sezóne 2022/23.
Sedem z 20 tímov v tureckej Süper Lig sa nachádza v Istanbule.
Najúspešnejšie tímy Süper Lig.
Za 65 sezón malo Turecko doteraz iba šesť víťazov tureckej Süper Lig. Najúspešnejším tímom je Galatasaray SK.
1 Beşiktaş JK formálne požiadal, aby sa tituly v sezónach 1956/57 a 1957/58, ktoré získali v Pohári tureckej federácie počítali ako tituly získane v Super Lig. Pohár bol založený v roku 1956 s cieľom nájsť národného šampióna reprezentujúceho Turecko po tom, čo UEFA rozhodla, že na Európskom pohári sa môžu zúčastniť iba národní šampióni. Rozhodnutie v tejto veci bolo oznámené v tlačovej správe z 25. marca 2002, v ktorej sa uvádzalo, že tituly, ktoré vyhral Beşiktaş v Pohári tureckej federácie, sa budú počítať ako tituly Super Lig.
Alanyaspor

Alanyaspor Kulübü je turecký futbalový klub, ktorý sa nachádza v meste Alanya. Klub pôsobí v najvyššej tureckej lige Süper Lig. Klub vznikol v roku 1948 a svoje domáce zápasy hrá na štadióne Kırbıyık Holding Stadium s kapacitou 10 842.
História klubu.
Klub Alanyaspor založil v roku 1948 doktor Ali Nazım Köseoğlu a skupina mladých ľudí. V sezóne 1984/85, vznikom tureckej 3. ligy, bol Alanyaspor zaradený do nej. Pre Alanyu to znamenalo významný míľnik, pretože získala svoj prvý futbalový tím hrajúci v profesionálnych ligách.
Prvýkrát do Süper Lig postúpil v sezóne 2015/16 cez baráž kde zdolal vo finále Adamu Demirspor po penaltovom rozstrele a postúpil premiérovo do najvyššej tureckej súťaže.
Káder mužstva.
Súčasná zostava:
Alanyaspor v európskych súťažiach.
zdroj: kassiesa.net
Kamenný most v Novoveskej Hute

Kamenný most v Novoveskej Hute je barokový most z roku 1740, ktorý sa nachádza v Novoveskej Hute, mestskej časti mesta Spišská Nová Ves. Ide o dvojklenbový, 17 metrov dlhý most cez potok Holubnica s rovnakým rozpätím segmentových oblúkov je postavený z lomového kameňa a pieskovca. Most je postavený na vonkajších pilieroch s dodatočne prístavnými trojuholníkovými podperami, siahajúce až do výšky klenieb. Na stredovom pilieri sa nachádza ľadolam. Podobne riešená dispozícia dvojklenbového mosta je cez rieku Hnilec v Gelnici. Prípadne jednoklenbový kamenný most v Dobšinej. V roku 1985 bol most vyhlásený ako druh technickej pamiatky za národnú kultúrnu pamiatku Slovenskej republiky. Most bol v minulosti viackrát rekonštruovaný. Najväčšie dve rekonštrukcie prebehli v rozmedzí rokov 20142015 a 20162017, kedy bol most staticky upevnený spolu so spevnením koryta potoka a domurovaním kamenného zábradlia. Po skončení rekonštrukčných prác bola na most osadená informačná tabuľa. Most dodnes slúži ako cestný objekt.